Diari Oficial de la Generalitat Valenciana


Sumari del DOGV 8638, del 19-09-2019 (2019/8789)

RESOLUCIÓ de 17 de setembre de 2019, de la Conselleria d'Innovació, Universitats, Ciència i Societat Digital, per la qual s'amplia el termini de presentació de sol·licituds de les beques per a l'alumnat que finalitze els estudis universitaris durant el curs 2019-2020 en les universitats públiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8789


Data del document
:   17-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 17 de setembre de 2019, de la Conselleria d'Innovació, Universitats, Ciència i Societat Digital, per la qual s'amplia el termini de presentació de sol·licituds de les beques per a l'alumnat que finalitze els estudis universitaris durant el curs 2019-2020 en les universitats públiques de la Comunitat Valenciana. [2019/8789]  
Mitjançant l'Ordre 24/2016, de 10 de juny, de la Conselleria d'Educació, Investigació, Cultura i Esport, s'aproven les bases reguladores per a la concessió de les beques per a l'alumnat que finalitze els estudis universitaris en les universitats públiques de la Comunitat Valenciana (DOGV 7805, 14.06.2016).  
Per mitjà de la Resolució d'11 de juliol de 2019, de la Conselleria d'Innovació, Universitats, Ciència i Societat Digital, es convoquen beques per a l'alumnat que finalitze els estudis universitaris durant el curs 2019-2020 en les universitats públiques de la Comunitat Valenciana (DOGV 8603, 31.07.2019).  
En l'apartat 15, «Termini de presentació de les sol·licituds», s'estableix que el termini de presentació de sol·licituds telemàtiques serà des del dia 1 d'agost de 2019 fins al dia 20 de setembre de 2019, d'acord amb el que s'estableix en l'apartat 14, «Sol·licitud i documents que han d'acompanyar aquesta».  
Atesa la repercussió social i econòmica d'aquestes ajudes, i considerant que amb una ampliació dels terminis assenyalats en el paràgraf anterior no es perjudiquen drets de tercers, es fa necessari ampliar els esmentats terminis.  
En virtut del que s'ha exposat, i de conformitat amb el que es preveu en l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar el termini de presentació de sol·licituds previst en l'apartat 15 de la Resolució d'11 de juliol de 2019, de la Conselleria d'Innovació, Universitats, Ciència i Societat Digital (DOGV 8603, 31.07.2019) fins al dia 25 de setembre de 2019, inclusivament.  
  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució produirà efectes a partir del mateix dia de la publicació en el Diari Oficial de la Generalitat Valenciana.  
  
Tercer  
Contra la present resolució d'ampliació del termini màxim de presentació de sol·licituds no es pot presentar cap recurs, sense perjudici del que siga procedent contra la resolució que pose fi al procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 17 de setembre de 2019.- La consellera d'Innovació, Universitats, Ciència i Societat Digital: Carolina Pascual Villalobos.